מוטי לוי

מרדכי (מוטי) לוי (נולד ב-1966) הוא קצין משטרה ישראלי בדרגת ניצב המשרת כמפקד יחידת להב 433.

ביוגרפיה
ב-1988 חודשים ספורים לאחר שחרורו מצה"ל התגייס למשטרת ישראל ושירת כחוקר במרחב יפתח של מחוז תל אביב. ב-2007 התמנה למפקד תחנת המשטרה לב תל אביב במרחב ירקון. במשך שירותו שימש קצין אגף חקירות ומודיעין במחוז ירושלים וב-2014 מונה לסגן מפקד מרחב ציון במחוז. ב-2016 מונה למפקד היחידה הארצית למאבק בפשיעה הכלכלית (יאל"כ), במסגרת תפקידו הוביל את תיקי החקירה נגד שר הרווחה חיים כץ ובכירי התעשייה האווירית, תיק הצוללות וחקירות נוספות.

בדצמבר 2017 מונה לסגן מפקד אגף החקירות והמודיעין, תחת הניצב גדי סיסו. בפברואר 2020 הועלה לדרגת ניצב ובמאי אותה שנה מונה למפקד יחידת להב 433.

חיים אישיים והשכלה 
לוי נשוי ואב לשלושה, מתגורר בנס ציונה, בעל תואר ראשון במדעי הרוח ותואר שני במשפטים.

קישורים חיצוניים

הערות שוליים 

ראשי היחידה הארצית למאבק בפשיעה הכלכלית
ניצבי משטרת ישראל
מפקדי להב 433
ישראלים שנולדו ב-1966